stanford-oval/wikipedia huggingface dataset:
Seppo Evwaraye

| Seppo Evwaraye> Henkilötiedot |
| --- | --- |
Syntynyt: 1. kesäkuuta 1982 Vaasa
Kansalaisuus:   Suomi
Amerikkalaisen jalkapallon pelaaja
Pituus:  196 cm
Paino:  145 kg
Pelipaikka:  hyökkäyksen linjamies
Pelaajaura
Seurat:  Vaasa Vikings Cologne Centurions Porvoon Butchers Wasa Royals
Pääsarjaura:  2007–2010, 2019–2020
Seppo Evwaraye (s. 1. kesäkuuta 1982 Vaasa) on entinen suomalainen amerikkalaisen jalkapallon pelaaja. Evwarayen pelipaikka on sisempi hyökkäyksen linjamies. Häntä pidetään yleisesti eräänä merkittävimmistä suomalaisista amerikkalaisen jalkapallon pelaajista.
Seppo Evwaraye vietti osan lapsuudestaan Vaasassa, osan Nigeriassa, josta hänen isänsä on kotoisin. Toinen Evwarayen isoveljistä tutustutti hänet amerikkalaiseen jalkapalloon. Evwaraye innostui lajista heti. Evwaraye on valittu Suomessa vuoden jenkkifutaajaksi vuosina 2002 ja 2007.
Pelaajaura

Evwarayen ura alkoi Vaasassa, West Coast Vikings -joukkueessa. 17-vuotiaana hän lähti ensimmäisen kerran ulkomaille pelaamaan. Vaihto-oppilasvuotenaan Nebraskan yliopistossa Evwarayelle tarjottiin mahdollisuutta harjoitella ja pelata yliopiston joukkueessa, Nebraska Cornhuskersissa. Viestintätieteitä opiskelleen Evwarayen pelipaikka Nebraskassa oli ensin puolustuksen linjassa, jossa hän pelasi kaksi ensimmäistä kauttaan. Kolmantena vuonna hän siirtyi hyökkäyksen linjaan, ulommaksi linjamieheksi. Evwaraye valmistui Nebraskan yliopistosta, mutta häntä ei valittu NFL:n valintatilaisuudessa.
Seppo Evwarayen piti tehdä ensimmäinen vapaan agentin NFL-sopimus Carolina Panthersin kanssa vuonna 2006, mutta työlupaan liittyvien ongelmien takia hän ei pystynyt allekirjoittamaan pelaajasopimusta. Evwarayen seuraava NFL-seura oli Minnesota Vikings. Tilaisuus tarjoutui loppukesällä 2007, kun Vikings palkkasi hänet pelaajakehitysohjelman puitteissa harjoitusjoukkueen kansainväliseksi kiintiöjäseneksi. Sopimuksen pykälien mukaan Evwarayea ei saanut nostaa kauden aikana Vikingsin pelaavaan kokoonpanoon, mutta hän harjoitteli joukkueen mukana.
Seppo Evwaraye siirtyi Saksaan, Kölniin. Keväällä 2007 Evwaraye pelasi hyökkäyksen linjassa sittemmin toimintansa lopettaneessa NFL Europassa, Cologne Centurions -joukkueessa. Kesällä 2007 hän siirtyi takaisin Minnesota Vikingsin vahvuuteen, mutta kaudella 2008 hänen sopimuksensa purettiin olkapäävamman ja -leikkauksen takia. Kuntoutuksen jälkeen Evwaraye pohti peliuran jatkoa, vaihtoehtoina muun muassa joko Canadian Football League tai jokin Euroopan seurajoukkueista.
Evwarayen kaksi veljeä pelaavat Vaahteraliigassa ja Suomen maajoukkueessa. Ari Evwarayen pelipaikka on puolustuksen linjamies ja tukimies Porvoon Butchersissa ja Efe Evwaraye on tukimies, joka siirtyi myös kaudelle 2009 Butchersin paitaan. Efe on voittanut Vaahteramaljan vuonna 2004 Helsingin Roostersin riveissä ja Ari Porvoon Butchersin riveissä vuonna 2005.
Veljeskolmikko pelasi ensi kertaa samassa joukkueessa, kun Seppo siirtyi Butchersin riveihin kaudelle 2009. Kolmikko debytoi vierasottelussa Seinäjoella, kolmikon kotikaupungin Vaasan lähituntumassa.
Evwarayen päätti pelaajauransa syyskuussa 2010 Vaahteraliigan finaalivoittoon Porvoon Butchersin riveissä. Hän palasi kuitenkin pelikentille Wasa Royalsissa kaudella 2019. Kauden 2020 jälkeen Evwaraye ilmoitti lopettavansa pelaajauransa.
Evwarayen urasta kertova kirja Vain muutaman dollarin tähden julkaistiin vuonna 2010. Kirjan kirjoitti urheilutoimittaja Pasi Roimela.
Valmennusura

Evwaraye toimi kotikaupunkinsa amerikkalaisen jalkapallon edustusjoukkueen, Wasa Royalsin päävalmentajana syksystä 2012 syksyyn 2016. Syksyyn 2016 saakka hän vastasi joukkueen valmentamisesta, markkinoinnista, yhteistyösuhteuden hoitamisesta, ottelutapahtumien järjestämisestä ja pelaajahankinnoista, mutta kiireiden vuoksi luopui valmentamisesta. Hän toimii myös seuran hallituksen puheenjohtajana. Evwarayen alaisuudessa Wasa Royals selvityi vuonna 2016 ensimmäisellä pääsarjakaudellaan välieriin saakka.
Aiheesta muualla

Seppo Evwarayen pelaajaprofiili Minnesota Vikingsin kotisivulla[vanhentunut linkki]
Seppo Evwarayen profiili Sports Illustratedin sivulla (Arkistoitu – Internet Archive) ennen vuoden 2006 NFL:n varaustilaisuutta
Song Jieun

| Song Jieun> 송지은 |
| --- | --- |
 Song Jieun vuonna 2014.
Henkilötiedot
Syntynyt: 5. toukokuuta 1990 (ikä 34)
Ammatti:  laulaja, näyttelijä
Muusikko
Taiteilijanimi:  Jieun
Tyylilajit:  K-pop
Soittimet:  piano 
Yhtyeet:  Secret
Levy-yhtiöt:  TS Entertainment 
  [ Muokkaa Wikidatassa ] [ ohje ]  
Song Jieun (kor. 송지은, s. 5. toukokuuta 1990), lyhyesti Jieun, on eteläkorealainen laulaja ja näyttelijä, joka kuului yhtyeeseen Secret. Jieun ilmoitti eroamisesta yhtyeestä 28. helmikuuta 2018 Instagram-tilillään. Hän on esiintynyt useissa korealaisissa draamasarjoissa. Hänellä on myös oma soololevy nimeltä Going Crazy, jossa laulaa myös Bang Yong Guk.
Aiheesta muualla

Song Jieun Melon-palvelussa (koreaksi)
Song Jieun Internet Movie Databasessa. (englanniksi)
Aurélien Sauvageot

| Aurélien Sauvageot |
| --- | --- |

Henkilötiedot
Syntynyt: 13. huhtikuuta 1897  Konstantinopoli 
Aurélien Sauvageot [oʁeljɛ̃ sovaʒo] (13. huhtikuuta 1897 Konstantinopoli, Turkki – 5. joulukuuta 1988 Aix-en-Provence, Ranska) oli ranskalainen kielitieteilijä, joka perusti Ranskaan fennougristiikan tutkimusalan.
Elämä

Sauvageot syntyi Turkin sulttaanin palveluksessa olleen ranskalaisvirkamiehen poikana Konstantinopolissa. Vuonna 1918 hän pääsi Ranskan arvostetuimpaan korkeakouluun École normale supérieureen, jossa hän opiskeli aluksi germanistiikkaa mutta kiinnostui sitten suomalais-ugrilaisista kielistä opettajansa Antoine Meillet’n innostamana. Sauvageot lähti aluksi opiskelemaan suomea Ruotsin Uppsalaan, josta hän siirtyi Suomeen E. N. Setälän oppilaaksi. Suomesta hän siirtyi Unkariin, jossa hän unkarin kielen opintojensa ohella opetti ranskaa.
Vuonna 1929 Sauvageot väitteli tohtoriksi Sorbonnen yliopistossa ja nimitettiin sitten fennougristiikan professoriksi Pariisin akatemiaan kuuluvassa Itäisten kielten korkeakoulussa. Hän hoiti virkaa eläkkeelle jääntiinsä 1967 asti.
Sauvageot’n kirjallisiin teoksiin kuuluvat muun muassa vuonna 1968 julkaistu 758-sivuinen Suomen historiaa käsittelevä Histoire de la Finlande 1–2, suomen kielen rakennetta kuvaileva Esquisse de la langue finnoise sekä muinaissuomalaista kulttuuria käsittelevä Les anciens Finnois. Hän ranskansi suomalaista kaunokirjallisuutta ja oli vuonna 1964 mukana perustamassa fennougristiikan aikakauskirjaa Études Finno-Ougriennes. Hän julkaisi myös ranskan ja saksan kieltä tutkivia teoksia.
Aurélien Sauvageot oli Jyväskylän ja Budapestin yliopistojen kunniatohtori. Suomessa hänet palkittiin myös Suomen Leijonan kunniamerkillä 1947 ja Kalevalan juhlavuoden mitalilla 1985.
Teoksia > Fennougristiikka

(yhdessä Joseph Balossan ja Marcel Benedekin kanssa) Dictionnaire général français-hongrois et hongrois-français, Budapest 1932, 1937
Découverte de la Hongrie, 1937
Esquisse de la langue finnoise, 1946, 1949
Esquisse de la langue hongroise, 1951
Les anciens Finnois, 1960
Premier livre de hongrois, 1965, 1983
Histoire de la Finlande, 1968
L’édification de la langue hongroise, 1971
L’élaboration de la langue finnoise, 1973
Souvenirs de ma vie hongroise, 1988
Teoksia > Ranskalainen ja saksalainen filologia

Rencontre de l’Allemagne, 1947
(yhdessä Georges Gougenheimin, René Michéan ja Paul Rivencin kanssa) L’Élaboration du français élémentaire. Etude sur l’établissement d’un vocabulaire et d’une grammaire de base, Paris 1956
Les Procédés expressifs du français contemporain, 1957
Français écrit, français parlé, 1962
Portrait du vocabulaire français, 1964
La Grammaire du français parlé, teoksessa Le français dans le monde 57, 1968
Analyse du français parlé, 1972
Français d’hier ou français de demain ?, 1978
La structure du langage, 1992
Teoksia > Suomenkielistä kaunokirjallisuutta ranskaksi

Guerre dans le désert blanc (Pentti Haanpään Korpisotaa, Gallimard, 1942)
Sous la voûte de feu (Eino Hosian Tuliholvin alla, Société Parisienne de Librairie et d'édition, 1944)
C'est ça… (Eero Kivirannan Sellaista se on…, Société Parisienne de Librairie et d'édition, 1944)
Stig-Erik Malmén

Stig-Erik (Stig-Eric) Malmén (1. kesäkuuta 1931 Hanko – 13. tammikuuta 2024 Helsinki) oli suomalainen kenraalimajuri (1982). Hän oli Rajavartiolaitoksen apulaispäällikkö 1982–1989. Sitä ennen hän toimi Kainuun rajavartioston komentajana 1976–1978 ja rajavartiostojen esikunnan rajaosaston päällikkönä 1978–1982.
Aiheesta muualla

Stig-Erik Malménin muistokirjoitus Helsingin Sanomissa
Stig-Olof Wikberg

| Stig Olof Aksel Wikberg> Henkilötiedot |
| --- | --- |
Syntynyt: 16. lokakuuta 1917
Kuollut: 28. tammikuuta 1992 (74 vuotta)
Sotilashenkilö
Palvelusmaa(t):   Suomi
Komentajuudet:  Moottoritykkivenelaivueen komentaja 1953 Saattajalaivueen komentaja 1964  Suomen merivoimien komentaja 1974–1977
Taistelut ja sodat:  jatkosota
Sotilasarvo:  kontra-amiraali
Stig Olof Aksel Wikberg (16. lokakuuta 1917 Helsinki – 28. tammikuuta 1992 Helsinki) oli suomalainen upseeri ja kontra-amiraali. Wikberg toimi upseerin eri tehtävissä Suomen merivoimissa, viimeksi merivoimien komentajana vuosina 1974–1977. Kontra-amiraaliksi hänet ylennettiin vuonna 1973.
Sotilasura

Wikberg valmistui upseeriksi Merisotakoulusta 1942 ja kävi Sotakorkeakoulun 1953 sekä valtakunnallisen maanpuolustuskurssin 1969. Jatkosodan aikana hän oli moottoritorpedoveneosastossa torpedoveneen päällikkönä. Sodan jälkeen hän toimi raivaajaosastossa tykkivene Turunmaan ja Hämeenmaan päällikkönä ja osastoupseerina 1946–1949, 1. laivastolippueessa laivueenkomentajana ja lippueupseerina 1953–1955, toimistopäällikkönä merivoimien esikunnassa 1958–1962, saattajalaivueen komentajana ja saattaja Uusimaan päällikkönä 1963–1964, Merivoimien esikunnan osastopäällikkönä ja esikuntapäällikkönä 1965–1969 sekä Puolustusministeriön sotilasasiainpäällikön osastopäällikkönä 1970–1974. Merivoimien komentajaksi Wikberg nimitettiin 1974. Hän jäi eläkkeelle 1977.
Song Joong-ki

| Song Joong-ki |
| --- | --- |

Henkilötiedot
Syntynyt: 19. syyskuuta 1985 (ikä 39) Daejeon, Korean tasavalta
Ammatti:  näyttelijä
Näyttelijä
Aktiivisena:  2008–
Aiheesta muualla
www.highziumstudio.com/artist
IMDb 
Song Joong-ki (hangul: 송중기; hanja: 宋仲基, s. 19. syyskuuta 1985 Daejeon, Korean tasavalta) on korealainen näyttelijä.[lähde? ]
Aiheesta muualla

Song Joong-ki Internet Movie Databasessa. (englanniksi)
Siuntion pitäjänmakasiini

Siuntion pitäjänmakasiini (ruots. Sjundeå sockenmagasin) oli Siuntiossa, Uudellamaalla sijainnut pitäjänmakasiini eli lainajyvästö. Vuonna 1746 perustettu lainajyvästö ei koskaan ollut merkitykseltään keskeinen Siuntiossa ja edes kaikki tilalliset eivät olleet sen osakkaita aluksi.
Historia

Siuntion pitäjänmakasiini päätettiin perustaa vuonna 1746. Kuitenkaan vielä vuonna 1750 ei ollut perustamisen eteen tehty mitään. Vasta tämän jälkeen nimismies Hans Myrberg, Kockiksen rusthollari ja Bölen Heickan tilallinen päättivät sijoittaa makasiiniin tynnyrin ruista henkeä kohti.
Makasiinitoiminnan käynnistyttyä rakennettiin ensimmäinen pitäjänmakasiini Siuntion pappilan maalle 1757. Makasiinin ovi lukittiin kolmella lukolla ja sen päälliköksi nimettiin apulaispappi Henrik Lemström, ja valvojiksi lukkari Mårten Ärlig sekä talollinen Erik Eriksson Bölen Heickasta.
Siuntion pitäjänkokouksessa 1816 päätettiin tukea Lohjan pedagogion toimintaa vuosittain viidellä tynnyrillä viljaa. Maksuja jatkettiin vuoteen 1822 jolloin koulu lakkautettiin. Vuonna 1827 lahjoitettiin lainajyvästöstä 50 tynnyriä viljaa tulen runteleman Turun hyväksi.
1860-luvun katovuodet lisäsivät kiinnostusta makasiinia kohtaan ja vanha pappilan mailla sijainnut makasiini päätettiin korvata suuremmalla, Siuntion kirkon luokse pystytettävällä rakennuksella vuonna 1877. Vanha makasiini oli myöskin jo huonokuntoinen.
Kun viljaa ei 1800-luvun lopulla lainattu makasiinista, alettiin sitä käyttää muihin tarkoituksiin. Siuntiossa oli paljon rakennustöitä vuonna 1875 ja tuolloin päätettiin tukea talollisten taloutta antamalla jokaiselle osakkaalle 15 kappaa ruista ilmaiseksi. Liikaa kertynyttä viljaa muutettiin ensimmäisen kerran rahaksi 1881. Kolme vuotta myöhemmin makasiinirahasto nousi yli 10 000 markan, ja siitä ryhdyttiin jakamaan lainoja osakkaille. Makasiinin tuotoilla ylläpidettiin myös muun muassa kotikouluja. Vuonna 1914 keskusteltiin makasiinin viljavarantojen myymisestä ja makasiinin lakkauttamisesta. Viljan laadun katsottiin heikkenevän pitkäaikaisessa varastoinnissa ja sunnitelmat Siuntion hautausmaan laajentamisesta uhkasivat pitäjänmakasiinin sijaintia. Suunnitelmia ei kuitenkaan hyväksytty ja myöhemmin vuosina 1917-1918 pitäjänmakasiini tuli tarpeeseen.
Vuonna 1921 Siuntion pitäjänmakasiini lakkautettiin ja kaikki vilja myytiin. Makasiinirakennusta kirkolla ei enää ole olemassa.
Historia > Sjundbyn makasiini

Siuntiossa sijaitsi myös toinen lainajyvästö Sjundbyn linnalla. Tämä viljamakasiini perustettiin jo 1600-luvulla vapaaherratar Maria Silfverhjelmin johdosta. Lainajyvästö oli tarkoitettu Sjundbyn alaisien tilojen avuksi vaikeina aikoina.
Slovenian vuoden urheilija

Slovenian vuoden nais- ja miesurheilija on valittu vuodesta 1968 lähtien. Valinnan tekevät slovenialaiset urheilutoimittajat.
Stig (albumi)

| Stig Stig |
| --- | --- | --- |

Studioalbumin tiedot
 Julkaistu: 24. huhtikuuta 2015
 Kesto: 34.29
 Levy-yhtiö: Warner Music Finland, Etenee Records
Listasijoitukset
  10.
Stigin muut julkaisut
| Remix Max EP 2014 | Stig 2015 | Playlist, Vol. 1 2018 |
Stig on saman nimisen laulajan viides pitkäsoitto, joka julkaistiin Warner Music Finlandin kautta 24. huhtikuuta 2015.
Kappaleet

Roy Orbison – 3.32
Lupasit Et Kelpaan Näin – 3.04
Perunamaa – 3.21
Hei – 3.20
Viimeinen – 3.20
Neljä Vuodenaikaa – 3.19
Muuttolintu – 3.37
Lainsuojaton – 4.02
Pohmelo – 3.30
Jari Ja Mari (Johnny And Mary) – 3.19
Stig Ahlgren

Stig Ahlgren
Stig Johna Axel Ahlgren (23. tammikuuta 1910 Karlskrona – 19. toukokuuta 1996 Nynäshamn) oli ruotsalainen kirjailija, julkaisija, kirjallisuuskriitikko, kulttuurijournalisti ja väittelijä. Hän oli naimisissa näyttelijä Birgit Tengrothin kanssa vuosina 1944–1950[lähde? ].
Ahlgren aloitti marxistisena kirjallisuuskriitikkona ja kritisoi kirjoissaan Orfeus i folkhemmet (1938) ja Veckopressen och folket (1940) sen ajan kaunokirjallisuudetta ja lehdistöä. Hän kirjoitti artikkeleita Malmössä ilmestyvään Arbetet-lehteen vuodesta 1937 ja oli tukholmalaisen Afton-Tidningen -lehden kulttuuritoimittaja vuosina 1942–1946.[lähde? ]
Vuonna 1946 hänestä tuli hienostuneen Vecko-Journalen -aikakauslehden päätoimittaja. Siellä hän oli edukseen "nokkeluuden kuninkaana" ja purevien nerokkaiden muotoilujen takia Ruotsin ilkeimpänä kynäilijänä ja kirja-arvostelijana. Hän muun muassa sanoi Ruotsin akatemian silloisen vakinaisen sihteerin Karl Ragnar Gierowin olleen "vakava kuin sypressi".[lähde? ]
Ahlgren oli 1960-luvulla kirjoittajana vähemmän aktiivinen osittain siksi, että hän muutti Ösmoohon lähelle Nynäshamnia yhdessä entisen vaimonsa Birgit Tengrothin kanssa. He olivat olleet naimisissa vuoteen 1950 saakka. Birgit oli sairas, ja Ahlgren hoiti häntä aina tämän kuolemaan asti 1983. Ahlgrenin viimeinen suuri teos oli elämäkerta ystävästään Karl Gerhardista. 1970-luvulla hän kirjoitti radioarvosteluja Svenska Dagbladetiin.[lähde? ]
Ahlgren kuoli 19. toukokuuta 1996 Nynäshamnissa 86-vuotiaana.
Gustaf von Platen, joka vuonna 1951 tuli Ahlgrenin jälkeen Vecko-Journalenin toimitusjohtajaksi, kuvasi Ahlgrenia kirjassaan Min vän Stig Ahlgren - kvickhetens konung (1997).
Teokset

André Gide 1937
Roger Martin du Gard 1937
Orfeus i folkhemmet 1938
Veckopressen och folket 1940
Krusenstjerna-studier 1940
Obehagliga stycken 1944
Det kritiska uppdraget 1946
Frackhataren 1952
Inga blommor här 1955
Lärdom och lättsinne 1964
Boken om Karl Gerhard 1964
Den okände Karl Gerhard 1966
Insnöad 1977
Skånland

Skånland on entinen Norjan kunta Tromssan lääniin eteläosassa. Sen rajanaapureita olivat idässä Gratangen, etelässä Tjeldsund, Evenes ja Narvik, sekä lännessä Harstad ja Ibestad. Vuoden 2020 alussa Skånland liitettiin Tjeldsundiin osana valtakunnallista kuntauudistusta.
Kunnan hallintokeskus oli Evenskjerin taajama. Kunnan toinen taajama oli Grov.
Aiheesta muualla

Kuvia tai muita tiedostoja aiheesta Skånland Wikimedia Commonsissa
Sondre Turvoll Fossli

| Sondre Turvoll Fossli |
| --- | --- |
 Sondre Turvoll Fossli, Drammen 2018
Henkilötiedot
Syntynyt: 10. elokuuta 1993 (ikä 31)
Uran tiedot
Seura:  Hokksund IL
Laji:  maastohiihto 
Maailmancup
Kaudet:  2011–2019
Voitot:  1
Palkintokorokkeella:  3
 Tietolaatikko päivitetty 1. toukokuuta 2020 
Sondre Turvoll Fossli (s. 10. elokuuta 1993) on norjalainen aktiiviuransa päättänyt maastohiihtäjä.
Maailmancupissa Fossli kilpaili ensimmäisen kerran Drammenissa helmikuussa 2011 sijoittuen vapaan hiihtotavan sprintissä 25:nneksi. Kymmenen parhaan joukkoon hän sijoittui ensimmäisen kerran Drammenin perinteisen hiihtotavan sprintissä maaliskuussa 2013 oltuaan yhdeksäs. Marraskuussa 2014 hän sijoittui ensimmäisen kerran kolmen parhaan joukkoon oltuaan kolmas Rukan perinteisen hiihtotavan sprintissä. Sprintticupissa hän sijoittui kaudella 2014–2015 viidenneksi.
Fossli voitti kaudella 2015–2016 Rukan Nordic Opening -tapahtuman perinteisen hiihtotavan sprintin. Hän sijoittui kolmanneksi Davosin vapaan hiihtotavan sprintissä.
Fossli sijoittui kaudella 2016–2017 Pyeongchangissa maailmancupin perinteisen hiihtotavan sprintissä toiseksi.
Nuorten MM-kilpailuissa Otepäässä 2011 Fossli saavutti hopeaa perinteisen sprintissä. Vuoden 2012 kilpailuissa Erzurumissa hän saavutti pronssia sekä vapaan sprintissä että Norjan viestijoukkueessa. Hän voitti alle 23-vuotiaiden maailmanmestaruuden perinteisen hiihtotavan sprintissä 2015.
Elokuussa 2019 Fossli sai sydänkohtauksen ajaessaan autoa Oslossa. Hänen sydämensä pysähtyi seitsemäksi minuutiksi, mutta hänet saatiin tapahtumapaikalla elvytettyä defibrillaattorilla.
Fossli ilmoitti huhtikuussa 2020 lopettavansa aktiiviuransa terveydellisistä syistä. Hän ilmoitti vaativansa Norjan hiihtoliittolta ja vakuutusyhtiö Ifiltä korvausta koska pitää sydänkohtausta työtapaturmana. Kaikki norjalaiset maajoukkuehiihtäjät on vakuutettu kyseisessä vakuutusyhtiössä.
Stigmata

Stigmata voi tarkoittaa:
Stigmatisaatiota (sen kreikankielinen nimi)
Stigmata, kuopiolaisen Tarot-yhtyeen albumi
Stigmata, ruotsalaisen Arch Enemy -yhtyeen albumi
Stigmata of Life, puolalaisen Spinal Cord -yhtyeen albumi
Stigmata, Rupert Wainwrightin ohjaama elokuva vuodelta 1999
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Stigmata”, voi hakea sivunnimihaulla, laajalla sivunnimihaulla tai tekstihaulla.
Skåpafors

| Skåpafors |
| --- | --- |
 Skåpafors
 Koordinaatit: 59°01′26″N, 12°17′19″E 
Valtio:   Ruotsi
Lääni:  Länsi-Götanmaan lääni
Maakunta:  Dalsland
Kunta:  Bengtsfors
Väkiluku (2021):  317
Infobox OKVirheellinen NIMI-arvo: 
Skåpafors on taajama Bengtsforsin kunnassa Länsi-Götanmaan läänissä Dalslandin historiallisessa maakunnassa Ruotsissa. Taajamassa oli 317 asukasta vuonna 2021.
Aiheesta muualla

Kuvia tai muita tiedostoja aiheesta Skåpafors Wikimedia Commonsissa
Siuntion kylpylä

| Siuntion kylpylä> Sjundeå bad |
| --- | --- |

Sijainti:  Siuntio, Uusimaa
Rakennustyyppi:  Kylpylähotelli
Valmistumisvuosi:  1976
Suunnittelija:  Matti Hakala
Rakennuttaja:  Miina Sillanpään säätiö
Omistaja:  Siuntio Invest (2023-)
Käyttäjä:  Hotelli Siuntio, Siuntion kunta
Julkisivumateriaali:  betoni
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Siuntion kylpylä (ruots. Sjundeå bad) on vuonna 1976 rakennettu kylpylä ja hyvinvointikeskus Siuntiossa Uudellamaalla. Kylpylän yhteydessä on 191 huonetta kattava hotelli ja 30 hehtaarin ulkoilualue. Kylpylän on suunnitellut arkkitehti Matti Hakala.
Nykyisin kylpylän omistaa majoitusalan yritys Hotelli Siuntio, joka harjoittaa matkailutoimintaa entisen kylpylän tiloissa.
Historia ja toiminta

Siuntion kylpylä juontaa juurensa Miina Sillanpään perustamaan loma- ja virkistäytymispaikkaan Lepopirttiin, joka sijaitsee kylpylän läheisyydessä. Kylpylän omistaa nykyisin Miina Sillanpään säätiö, joka ilmoitti vuonna 2020 myyvänsä kiinteistön.
Vuonna 1978 Miina Sillanpään säätiö perusti Siuntion Yrtti OY -nimisen yrityksen hoitamaan kylpylän hotelli- ja ravintolatoimintaa. Tällöin kuntoutustoiminta jäi itse säätiön vastuulle. Vuonna 1984 Miina Sillanpään säätiö päätti yhtiöittää palvelunsa ja kylpylä siirtyi Miinan Hoitolat OY:n alaisuuteen.
Siuntion kylpylän kuntoutuspalveluita nauttivat muun muassa erityisesti veteraanit ja aikuiset, jotka kaipasivat kuntoutusta. Kylpylän alkuperäiset tekstiilit, kuten verhot tehtiin vapaaehtoisten voimin talkootyönä. Alkuperäiset huonekalut hankittiin Artekilta ja liinavaatteet Marimekolta.
Ennen omistajanvaihdosta kiinteistöä vuokrasi Scandic ja kylpylä toimi nimellä Scandic Siuntio. Aiempia vuokralaisia olivat muun muassa Rantasipi ja Cumulus. Scandic ilmoitti marraskuussa 2021, että se ei uusi vuokrasopimustaan huhtikuun 2022 jälkeen. Hotelli oli tosin suljettuna johtuen koronaviruksesta jo vuoden 2020 keväästä.
Historia ja toiminta > Hotelli Siuntio

Miina Sillanpään säätiö myi kylpyläkiinteistön Siuntio Invest -yhtiölle vuonna 2023. Siuntio Investin sisaryhtiö Lepolampi jatkaa kiinteistössä hotelli- ja ravintolatoimintaa. Hotelli Siuntio aloitti toimintansa toukokussa 2023. Siuntion kunta puolestaan vuokrasi Hotelli Siuntiolta muun muassa kuntosalin, uimahallin, liikuntasalin, sekä otti hoitaakseen ulkoilualueita kylpylän ympäristöstä. Hotelli Siuntio ilmoitti myös muuttavansa osan hotellihuoneista asunnoiksi, sekä nimeävänsä entisen kylpylän alueella sijaitsevan Lepopirtin uudelleen Villa Miinaksi.
Historia ja toiminta > Puutarha

Siuntion kylpylän puutarhasuunnitelman on laatinut maisema-arkkitehti Maj-Lis Rosenbröijer vuonna 1976. Rosenbröijer suunnitteli puutarhaan muun muassa kauniita ruusuistutuksia ilahduttamaan kylpylävieraita.
Lepopirtti
Siuntion kylpylän pääsisäänkäynti heinäkuussa 2024.
Stiglmaierplatzin metroasema

| Stiglmaierplatz |
| --- | --- |

 Münchenin metro 
Perustiedot
Lyhenne:  SM
Metrolinjat:  U1
Osoite:  Maxvorstadt
Paikkakunta:  München
Avattu:  8. toukokuuta 1983
Rakenne
Tyyppi:  tunneliasema
Laitureita:  1
Laituriraiteita:  2
Liukuportaita:  kyllä
Hissejä:  kyllä
Stiglmaierplatz on Münchenin metron U1-linjan asema, se avattiin 8. toukokuuta 1983.
Spånga-Tensta

Spånga-Tenstan sijainti Tukholman kartalla.
Spånga-Tensta on yksi Tukholman kunnan 14 kaupunginosa-alueesta. Se sijaitsee kaupungin länsiosassa (västerort) ja siellä on noin 35 000 asukasta. Spånga-Tenstan kaupunginosa-alueeseen kuuluvat seuraavat kaupunginosat: Bromsten, Flysta, Solhem, Lunda, Sundby ja Tensta.
Aiheesta muualla

Kuvia tai muita tiedostoja aiheesta Spånga-Tensta Wikimedia Commonsissa
Tukholman kaupunginosa-alueet
Stigmaria

Stigmariafossiili
Stigmaria on joukko Lepidodendrales-lahkon liekomaisten kasvien juurifossiileja, joita on löydetty kivihiilikauden aikaisista kerrostumista. Stigmariaa pidettiin aikaisemmin omana sukunaan, mutta nykyisin se tarkoittaa useiden eri puiden juuria, kuten Lepidodendronin ja Sigillarian.